Verbo auxiliar

Un verbo auxiliar ye un verbo que trobamos chunto a un atro pa formar un determinau tiempo verbal, en especial os tiempos composaus, a voz pasiva, as perifrasis verbals, atras escructuras similars, y prou que si que os tiempos verbals perifrasticos como o pasau perfecto perifrastico. En estas construccions o verbo auxiliar queda vueito de conteniu semantico, que recaye en l'atro verbo, por ixo o suyo nombre d'auxiliar, s'ha convertiu purament en una parola gramatical.

En as luengas neolatinas os principals verbos auxiliars son os derivaus d'o verbo HABERE pa os tiempos composaus y d'o verbo ESSE pa la voz pasiva. En anglés o verbo auxiliar por excelencia ye o verbo to do.

 Verbos auxiliars en aragonés 

En aragonés os verbos auxiliars son:
Haber en os tiempos composaus con participio.
Ir en o pasau perfecto perifrastico de l'aragonés oriental.
Ser en a voz pasiva.
Cualsiquier verbo capable de formar perifrasis, en especial os verbos modals.

*